rejauldu/bengali-wikipedia huggingface dataset:
লক্ষ্মী গৌতম (জন্ম আনুমানিক ১৯৬৩) একজন ভারতীয় শিক্ষাবিদ, যিনি সংসার থেকে পরিত্যক্ত বিধবাদের যত্ন নেওয়ার জন্য তাঁর সময় উৎসর্গ করেন। তাঁকে "বৃন্দাবনের দেবদূত" বলা হয়। ২০১৫ সালে তিনি তাঁর কাজের স্বীকৃতিস্বরূপ নারী শক্তি পুরস্কার লাভ করেন। তিনি বৃন্দাবনের ইনস্টিটিউট অফ ওরিয়েন্টাল ফিলোসফিতে শিক্ষকতা করেন।   জীবন  লক্ষ্মী গৌতমের জন্ম বৃন্দাবনে, ১৯৬৩ সাল নাগাদ। তিনি আগ্রা বিশ্ববিদ্যালয় থেকে হিন্দি এবং ইতিহাস অধ্যয়ন করেছেন এবং ডক্টরেট ডিগ্রি অর্জন করেছেন। এরপর তিনি বৃন্দাবনের ইনস্টিটিউট অফ ওরিয়েন্টাল ফিলোসফিতে সহযোগী অধ্যাপক হিসেবে যোগদান করেন।  অল্প বয়সেই তিনি বুঝতে শুরু করে যে সাদা পোশাকের মহিলারা, যাঁদের মাথা কামানো থাকে, তাঁরা হলেন বিধবা। বাল্যবধূরা নারী হওয়ার আগেই বিধবা হতে পারে এবং তারপর তাদের বাকি জীবন বিধবা হিসেবে কঠিন সংযমে কাটাতে হয়, তাদের সম্মান থাকেনা, অথবা তাদের খাওয়া-দাওয়া বা যত্ন নেওয়ার কেউ থাকে না। ১৯৯৫ সালে লক্ষ্মী গৌতম ডেপুটি মেয়র ছিলেন।  লক্ষ্মী গৌতম বিধবাদের দুর্দশা নিয়ে কিছু করার সিদ্ধান্ত নেন এবং ২০১৩ সালে একটি এনজিও ফাউণ্ডেশন শুরু করেন। বিধবারা প্রায়ই কপর্দকশূন্য অবস্থায় মারা যায় এবং অল্পবয়সী বিধবারা বেঁচে থাকার জন্য পতিতাবৃত্তিতে লিপ্ত হয়।  লক্ষ্মী গৌতম পরিত্যক্ত বিধবাদের মৃতদেহ খুঁজে বের করার চেষ্টা করেন। সহচরহীন অবস্থায় তাদের মৃতদেহ পশুদের ভক্ষণের জন্য পড়ে থাকতে পারে, কিন্তু লক্ষ্মী গৌতম এইরকম মৃতদেহগুলি খুঁজে বার করেন এবং তাদের সম্মানজনকভাবে দাহ করার ব্যবস্থা করেন। তিনি কেবল মৃতদের সম্মানের সঙ্গে দাহ করার ব্যবস্থা করেন তাই নয়, বরং তাঁর প্রতিষ্ঠিত ফাউণ্ডেশনটি পরিত্যক্ত বিধবাদের যত্ন নেয়। পঁয়ত্রিশ জন বিধবা তাঁর তত্ত্বাবধানে বসবাস করেছেন। তাঁর ফাউণ্ডেশন যৌন নির্যাতনের শিকারদের আইনি এবং মানসিক সহায়তাও প্রদান করেছে।  ২০১৫ সালে, নারী শক্তি পুরস্কার দিয়ে তাঁর কাজকে স্বীকৃতি জানানো হয়। কৃতিত্বের স্বীকৃতিস্বরূপ মানপত্রে উল্লেখ করা হয়েছে যে তিনি কয়েকদিন ধরে পচে যাওয়া মৃতদেহগুলিও তুলে নিয়েছিলেন। তিনি ৫০০টি মৃতদেহের শেষকৃত্য করেছিলেন। তিনি যমুনা নদীকে শুদ্ধ ও পরিচ্ছন্ন করার আন্দোলনেও সক্রিয়।   তথ্যসূত্র   বিষয়শ্রেণী:জন্মের সাল অনিশ্চিত বিষয়শ্রেণী:১৯৬০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় নারী দার্শনিক
মাহিমা চৌধুরী (জন্ম: রিতু চৌধুরী, সেপ্টেম্বর ১৩, ১৯৭৩) একজন ভারতীয় অভিনেত্রী এবং নেপালী বংশদ্ভু প্রাক্তন মডেল। তিনি ১৯৯৭ সালের পরদেশ চলচ্চিত্রের মাধ্যমে অভিনয়ে আত্মপ্রকাশ ঘটান; যার জন্য তিনি শ্রেষ্ঠ নারী চরিত্রে আত্মপ্রকাশের জন্য ফিল্মফেয়ার পুরস্কার জিতে নেন।Mahima Chaudhry. IMDb.com   প্রাথমিক জীবন  মাহিমা দেহরান, উত্তরাখণ্ড রিতু চৌধুরী নাম নিয়ে জন্মগ্রহণ করেন। তার পিতা বাঘপাত পশ্চিমী উত্তর প্রদেশ মধ্যে কারিকুর গ্রাম থেকে একজন হিন্দু জাট ছিলেন। তার মা দার্জিলিং, পশ্চিমবঙ্গ থেকে নেপালি জাতিভূক্ত ছিলেন।  অভিনয় জীবন thumb|right|মাহিমা চৌধুরী, এপ্রিল ২০১৩ সালে মাহিমা একটি গ্রাম্য মেয়ে হিসেবে ১৯৯৭ সালের চলচ্চিত্র "পারদেশ" অভিনয়ের মাধ্যমে তার অভিনয় শুরু করেন। তার অন্যান্য চরিত্রে মধ্যে "দাগ: দ্যা ফায়ার" চলচ্চিত্রটিতে একজন বাজে পতিতার চরিত্রে অভিনয় করেন।  চলচ্চিত্রের তালিকা  বছর  চলচ্চিত্র  ভূমিকা  নোট ১৯৯৭  পরদেশ  কুসুম গঙ্গা  বিজয়ী – ফিল্মফেয়ার শ্রেষ্ঠ অভিষেক পুরস্কারমনোনিত – ফিল্মফেয়ার শ্রেষ্ঠ অভিনেত্রী পুরস্কার ১৯৯৯  মানাসুলো মাতা   তেলুগু ছবি দিল ক্যা কারে  কবিতা কিশোর  মনোনিত – ফিল্মফেয়ার শ্রেষ্ঠ সহকারী অভিনেত্রী পুরস্কার  দাগ: দ্যা ফায়ার  কাজল বর্মা /কাজরী  প্যায়ার কই খেল নাহি  নিশা   ২০০০  ধারকান  শিতল বর্মা  মনোনিত – ফিল্মফেয়ার শ্রেষ্ঠ সহকারী অভিনেত্রী পুরস্কার  দিওয়ানে  পুজা  কুরুক্ষেত্র  অঞ্জলি পি সিং  খিলাড়ি ৪২০  রিতু ভরন্দাজ   ২০০১  লজ্জা  মাইথালি   ইয়ে তেরা ঘার ইয়ে মেরা ঘার  স্বরসতী   ২০০২  ভারত ভাগ্য দেবতা    ওম জয় জগদীশ  আয়েশা   দিল হ্যা তুমহারা  নিম্মি  ২০০৩  সায়া (২০০৩ চলচ্চিত্র)   তন্যা  তেরে নাম   বিশেষ উপস্থিতি (গানের)   টিভি অনুষ্ঠান   টিকেট টু বলিউড (বিচারক) (এনডিটিভি প্রাইম)  পুরস্কার এবং মনোনয়ন +অভিনেত্রী পুরস্কার এবং মনোনয়ন তালিকা বছর  চলচ্চিত্র  পুরস্কার  বিভাগ  ফলাফল১৯৯৮  পরদেশ  ফিল্মফেয়ার পুরস্কার  শ্রেষ্ঠ অভিনেত্রী অভিষেক   পরদেশ  ফিল্মফেয়ার পুরস্কার  শ্রেষ্ঠ অভিনেত্রী   ১৯৯৯  দিল ক্যায়া কারে  ফিল্মফেয়ার পুরস্কার  শ্রেষ্ঠ পার্শ্ব অভিনেত্রী  ২০০১  ধারকান   ফিল্মফেয়ার পুরস্কার  শ্রেষ্ঠ পার্শ্ব অভিনেত্রী   ধারকান   আইফা পুরস্কার  শ্রেষ্ঠ পার্শ্ব অভিনেত্রী   ধারকান  স্টার স্ক্রিন পুরস্কার  শ্রেষ্ঠ পার্শ্ব অভিনেত্রী   ধারকান  বলিউড মুভি পুরস্কার  শ্রেষ্ঠ পার্শ্ব অভিনেত্রী   ২০০৫  দোবারা  জি সিনে পুরস্কার  শ্রেষ্ঠ পার্শ্ব অভিনেত্রী     আরও দেখুন   ভারতীয় চলচ্চিত্র অভিনেত্রীদের তালিকা  তথ্যসূত্র   বহিঃসংযোগ      বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় নারী মডেল বিষয়শ্রেণী:শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার বিজয়ী বিষয়শ্রেণী:দার্জিলিঙের ব্যক্তি বিষয়শ্রেণী:পশ্চিমবঙ্গের অভিনেত্রী বিষয়শ্রেণী:নেপালি বংশোদ্ভূত ভারতীয় ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:পশ্চিমবঙ্গের নারী মডেল বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:জি সিনে পুরস্কার বিজয়ী
কর্নেল আবদুল মোমিন মণ্ডল একজন অবসরপ্রাপ্ত সামরিক কর্মকর্তা ও বগুড়া-১ (সারিয়াকান্দি ও সোনাতলা) আসনের সাবেক সংসদ সদস্য।   জন্ম ও প্রাথমিক জীবন  মোহাম্মদ আবদুল মোমিন মণ্ডল বগুড়া জেলায় জন্মগ্রহণ করেন।   রাজনৈতিক ও কর্মজীবন  মোহাম্মদ আবদুল মোমিন মণ্ডল অবসরপ্রাপ্ত সামরিক কর্মকর্তা। তিনি বগুড়া-১ (সারিয়াকান্দি ও সোনাতলা) আসনের সাবেক সংসদ সদস্য। তিনি ১৯৮৬ ও ১৯৮৮ সালের নির্বাচনে জাতীয় পার্টির হয়ে এমপি নির্বাচিত হন।   তথ্যসূত্র   বিষয়শ্রেণী:বাংলাদেশী সেনা কর্মকর্তা বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বগুড়া জেলার রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:জীবিত ব্যক্তি
গাজী টায়ার্স ক্রিকেট একাডেমি হল একটি বাংলাদেশী ক্রিকেট দল যারা ২০২৩-২৪ মৌসুমে ঢাকা প্রিমিয়ার ডিভিশন ক্রিকেট লিগে (ডিপিএল)-এ প্রথমবার লিস্ট এ ক্রিকেট খেলে। ২০২২–২৩ সালে তারা ঢাকা প্রথম বিভাগ ক্রিকেট লিগ জিতে ২০২৩–২৪ ঢাকা প্রিমিয়ার ডিভিশন ক্রিকেট লিগে উন্নিত হয়। দলটির মালিক গাজী গ্রুপ অফ ইন্ডাস্ট্রিয়াল কোম্পানি, যা ডিপিএল দল গাজী গ্রুপ ক্রিকেটার্স এবং রূপগঞ্জ টাইগার্স ক্রিকেট ক্লাব মালিক।   তথ্যসূত্র   বিষয়শ্রেণী:ঢাকা প্রিমিয়ার ডিভিশন ক্রিকেট লিগের দল
সিলভার-স্পটেড ল্যান্সার(বৈজ্ঞানিক নাম: Plastingia naga (de Niceville)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।  আকার  সিলভার-স্পটেড ল্যান্সার এর প্রসারিত অবস্থায় ডানার আকার ৩৩-৩৮ মিলিমিটার দৈর্ঘের হয়।  বিস্তার  এই প্রজাতিকে ভারতের আসাম থেকে অরুণাচল প্রদেশ পর্যন্ত এবং মায়ানমার এর বিভিন্ন অঞ্চলে দেখা যায়।  তথ্যসূত্র   বিষয়শ্রেণী:ভারতের প্রজাপতি বিষয়শ্রেণী:সিঙ্গাপুরের প্রজাপতি বিষয়শ্রেণী:মালয়েশিয়ার প্রজাপতি বিষয়শ্রেণী:১৮৮৪-এ বর্ণিত প্রজাপতি
দিলীপ কুমার পাল (জন্ম ১৯ মার্চ ১৯৫৬ শিলচর, আসাম) হলেন একজন ভারতীয় রাজনীতিবিদ এবং তিনি ভারতীয় জনতা পার্টির নেতা ছিলেন যিনি শিলচর কেন্দ্র থেকে দুইবার বিধানসভায় নির্বাচিত হয়েছেন। একবার উপনির্বাচনে কংগ্রেস নেতা অরুণ মজুমদারের বিরুদ্ধে এবং আরেকবার প্রবীণ কংগ্রেস নেতা বীথিকা দেবের বিরুদ্ধে প্রাক্তন কেন্দ্রীয় মন্ত্রী সন্তোষ মোহন দেবের স্ত্রী। কিন্তু তিনি ২০২০-২১ সালে দলের মধ্যে কিছু বিতর্কিত বিষয় নিয়ে বিজেপি ছেড়েছিলেন।My NetaDilip Kumar Paul becomes dy speaker unopposed Dilip Kumar Paul was today unanimously elected deputy speakerDilip Kumar Paul becomes dy speaker unopposed   তথ্যসূত্র   বিষয়শ্রেণী:শিলচরের ব্যক্তি বিষয়শ্রেণী:আসাম বিধানসভার ডেপুটি স্পিকার বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম
রাণাঘাট জংশন রেলওয়ে স্টেশন শিয়ালদহ-রাণাঘাট লাইন-এর একটি গুরুত্বপূর্ণ রেলওয়ে স্টেশন ও রেল প্রান্তিক। এটি শিয়ালদহ থেকে ৮০ কিলোমিটার দূরে অবস্থিত।এই স্টেশনটি রাণাঘাট শহরের একমাত্র রেলওয়ে স্টেশন। দেশবিভাগের পূর্বে এটি উত্তরবঙ্গ গামী রেলপথে অতি গুরুত্বপূর্ণ স্টেশন ছিল। এটি রাণাঘাট শহর ও পার্শ্ববর্তী এলাকার রেল-পরিষেবা প্রদান করে। যাত্রী সংখ্যার দিক দিয়ে এটি নদীয়া জেলার মধ্যে অন্যতম  বড় ও পূর্ব রেল এর একটি ব্যস্ত, বৃহৎ রেলওয়ে স্টেশন।  ইতিহাস এই রেলওয়ে স্টেশনটি ১৮৬৩-১৮৬৪ সালের মাঝে ইস্টার্ন বেঙ্গল রেলওয়ে তৈরি করে। সেই সময় এই স্টেশনটি কলকাতা(শিয়ালদহ)-কুষ্টিয়া লাইন এর অংশ ছিল। ১৮৮২-১৮৮৪ সালের মাঝে রাণাঘাট-বনগাঁ লাইন তৈরি করে সেন্ট্রাল বেঙ্গল রেলওয়ে। ১৯০০ সালের দিকে লালগোলা লাইন তৈরি করা হয়।  বিদ্যুতায়ন রাণাঘাট স্টেশন থেকে প্রথম দিকে কয়লাচালিত রেলগাড়ি চলাচল করত। অনেক পরে ১৯৬৩ সালের দিকে শিয়ালদহ-রাণাঘাট ও রাণাঘাট-বনগাঁ লাইনে বিদ্যুৎচালিত ট্রেন চলাচল শুরু করে। ১৯৯৫-২০০০ সালে রাণাঘাট-গেদে শাখায় বিদ্যুতায়ন করা হয়।  পরিকাঠামো রাণাঘাট স্টেশনে ৭ টি প্লাটফর্ম রয়েছে।এছাড়া এখানে পণ্যবাহী রেলগাড়ির পণ্যদ্রব্য ওঠানো-নামানোর ব্যবস্থা রয়েছে। এখানে একটি নতুন ওয়াগন মেরামতি কেন্দ্র খোলা হয়েছে। এখান থেকে সংরক্ষিত ও অসংরক্ষিত দুপ্রকার টিকিট সংগ্রহ করতে পারেন রেলযাত্রীরা।  রেল লাইন  শিয়ালদহ-রাণাঘাট  রাণাঘাট-বনগাঁ  রাণাঘাট-গেদে  রাণাঘাট-লালগোলা  রাণাঘাট-শান্তিপুর  উল্লেখযোগ্য ট্রেন শিয়ালদাহ - লালগোলা ভাগীরথী এক্সপ্রেস , কলকাতা - লালগোলা হাজারদুয়ারী এক্সপ্রেস ও ধনধান্যে এক্সপ্রেস এই স্টেশনে আগমন - প্রস্থান করে।  তথ্যসূত্র  বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:১৮৬২-এ চালু রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:১৮৬২-এ ভারতে চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ডেভিড জন হোয়াইট (; জন্ম: ২৬ জুন, ১৯৬১) গিসবোর্ন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন ডেভিড হোয়াইট।   প্রথম-শ্রেণীর ক্রিকেট  ১৯৭৯-৮০ মৌসুম থেকে ১৯৯৩-৯৪ মৌসুম পর্যন্ত ডেভিড হোয়াইটের প্রথম-শ্রেণীর খেলোয়াড়ী জীবন চলমান ছিল। ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টসের পক্ষে ৯৯টি খেলায় অংশ নিয়েছিলেন তিনি। এছাড়াও, পোভার্টি বে ও বে অব প্লেন্টি দলের সদস্যরূপে হক কাপে অংশ নেন।  আন্তর্জাতিক ক্রিকেট থেকে প্রত্যাখ্যাত হলেও নর্দার্ন ডিস্ট্রিক্টসের পক্ষে পনেরো বছর খেলেছেন। ১০৬টি প্রথম-শ্রেণীর খেলাসহ ৪৪টি লিস্ট এ খেলায় অংশ নেন। সর্বশেষ খেলাটি ১৯৯৫ সালে খেলেন।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ডেভিড হোয়াইট। সবগুলো টেস্টই পাকিস্তানের বিপক্ষে খেলেছিলেন তিনি। ১০ অক্টোবর, ১৯৯০ তারিখে করাচীতে স্বাগতি পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ১৮ অক্টোবর, ১৯৯০ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।  ১৯৯০ সালে দলের সাথে পাকিস্তান গমন করেন। এ সফরেই দুই টেস্ট ও তিনটি ওডিআইয়ে অংশ নিয়েছিলেন। সবগুলো খেলাতেই উদ্বোধনী ব্যাটসম্যান হিসেবে নেমেছেন। তবে, খেলাগুলোয় তেমন সফলতার স্বাক্ষর রাখতে পারেননি তিনি। ওয়াসিম আকরাম ও ওয়াকার ইউনুস জুটির বোলিং তাণ্ডবে পড়ে সাত ইনিংসের পাঁচটিতেই আউট করে। এরপর আর তাকে জাতীয় দলে রাখা হয়নি।   অবসর  ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। শীর্ষস্থানীয় রাগবি প্রশাসক ছিলেন। এছাড়াও, নিউজিল্যান্ড ক্রিকেটের প্রধান নির্বাহীর ভূমিকায় অবতীর্ণ হয়েছিলেন তিনি।http://www.stuff.co.nz/editors-picks/6092693/David-White-new-CEO-of-New-Zealand-Cricket অকল্যান্ড রাগবি ও ওয়েলিংটন রাগবির প্রধান নির্বাহী ছিলেন। ডিসেম্বর, ২০১১ সালে নিউজিল্যান্ড ক্রিকেটের প্রধান নির্বাহী হিসেবে মনোনীত হন।  শারীরিক শিক্ষা বিষয়ে প্রশিক্ষণপ্রাপ্ত শিক্ষক ছিলেন। ১৯৯০ সালে মাসে বিশ্ববিদ্যালয় থেকে হিসাবরক্ষণ বিষয়ে স্নাতকধারী হন। ব্যক্তিগত জীবনে বিবাহিত তিনি। তার সন্তান ওজে হোয়াইট প্রথম-শ্রেণীর ক্রিকেটে অংশ নিয়েছেন।   তথ্যসূত্র    আরও দেখুন   ক্রিস প্রিঙ্গল  ডেভিড ও’সালিভান  নিউজিল্যান্ডীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  ক্রিকেট ও রাগবি ইউনিয়ন খেলোয়াড়দের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার
রবার্ট উইলসন একজন মার্কিন পদার্থবিজ্ঞানী। তিনি ফার্মিল্যাব এর প্রথম পরিচালক।   জীবনী  উইলসন ১৯১৪ সালের ৪ মার্চ জন্মগ্রহণ করেন। তিনি ১৯৩৬ সালে ইউনিভার্সিটি অব ক্যালিফোর্নিয়া, বার্কলে থেকে ব্যাচেলর অব আর্টস ডিগ্রি অর্জন করেন। তিনি ১৯৪০ সালে ডক্টর অব ফিলোসফি ডিগ্রি লাভ করেন। তিনি ১৯৮৫ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন।  বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:এনরিকো ফের্মি পুরস্কার প্রাপক বিষয়শ্রেণী:এলিয়ট ক্রেসন পদক বিজয়ী বিষয়শ্রেণী:১৯১৪-এ জন্ম বিষয়শ্রেণী:২০০০-এ মৃত্যু বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:কর্নেল বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন পদার্থবিজ্ঞানী
এ. এফ. হাসান আরিফ (১০ জুলাই ১৯৪১ – ২০ ডিসেম্বর ২০২৪) বাংলাদেশী আইনজীবী ও মুহাম্মদ ইউনূসের অন্তর্বর্তীকালীন সরকারের একজন উপদেষ্টা ছিলেন। তিনি বাংলাদেশের অ্যাটর্নি জেনারেল এবং ফখরুদ্দিন আহমেদের নেতৃত্বে তত্ত্বাবধায়ক সরকারের আইন, বিচার ও সংসদ বিষয়ক মন্ত্রণালয়, ভূমি এবং ধর্ম বিষয়ক মন্ত্রণালয়ের উপদেষ্টা হিসেবে দায়িত্ব পালন করেছেন। তিনি বাংলাদেশ সুপ্রিম কোর্ট এর একজন আইনজীবী ছিলেন। ২০২৪ সালের ২০ ডিসেম্বর তিনি মৃত্যুবরণ করেন।   প্রারম্ভিক জীবন ও শিক্ষা  ১৯৪১ সালের ১০ জুলাই এ এফ হাসান আরিফ কলকাতায় জন্মগ্রহণ করেন। তিনি কলকাতার সেন্ট জেভিয়ার্স কলেজ থেকে উচ্চমাধ্যমিক এবং স্নাতক ও পরবর্তীতে কলকাতা বিশ্ববিদ্যালয় এর অধীনে এলএল.বি সম্পন্ন করেন।   কর্মজীবন  এ.এফ. হাসান আরিফ ভারতের পশ্চিমবঙ্গের কলকাতা হাইকোর্টে ১৯৬৭ সালে আইনজীবী হিসেবে কাজ করেন। এরপর ঢাকায় এসে বাংলাদেশ হাইকোর্টে কাজ শুরু করেন।  এ.এফ. হাসান আরিফ জামায়াতে ইসলামীর সহকারী সেক্রেটারি জেনারেল আবদুল কাদের মোল্লার আইনজীবী ছিলেন। তিনি ১৯৭০ এর দশকে এ.এফ. হাসান আরিফ অ্যান্ড অ্যাসোসিয়েটস প্রতিষ্ঠা করেছিলেন। তিনি অক্টোবর ২০০১ সাল থেকে ২৮ এপ্রিল ২০০৫ সাল পর্যন্ত বাংলাদেশের অ্যাটর্নি জেনারেল ছিলেন। সুপ্রিম কোর্ট আইনজীবী সমিতি ও বাংলাদেশ বার কাউন্সিলের প্রতারণামূলক প্রশংসাপত্র ব্যবহার কারী বিএনপি-সমর্থক বাংলাদেশ হাইকোর্টের একজন বিচারকের লাইসেন্স প্রত্যাখ্যান করেন। তাতে বাংলাদেশ জাতীয়তাবাদী দলের আইনজীবীদের সমর্থন করতে ব্যর্থতার কারণে তিনি চার বছর দায়িত্ব পালন করে পদত্যাগ করেন।  ২০০৮ সালের জানুয়ারি থেকে ২০০৯ জানুয়ারি পর্যন্ত তিনি ফখরুদ্দিন আহমেদের নেতৃত্বে তত্ত্বাবধায়ক সরকারের আইন, বিচার ও সংসদ বিষয়ক মন্ত্রণালয়, ভূমি এবং ধর্ম বিষয়ক মন্ত্রণালয়ের উপদেষ্টা ছিলেন।  তিনি ২০২৪ সালের ৮ আগস্ট বাংলাদেশের অন্তর্বর্তী সরকার এর উপদেষ্টা হিসেবে নিযুক্ত হন এবং ৯ আগস্ট স্থানীয় সরকার, পল্লী উন্নয়ন ও সমবায় মন্ত্রণালয়ের উপদেষ্টা হিসেবে দায়িত্ব পান। ২০২৪ সালের ২৭ আগস্ট তিনি ভূমি মন্ত্রণালয়ের উপদেষ্টা হিসেবে দায়িত্ব পান।   মৃত্যু  তিনি ২০২৪ সালের ২০ ডিসেম্বর হৃদরোগে আক্রান্ত হয়ে ঢাকায় ধানমন্ডির ল্যাবএইড হাসপাতালে চিকিৎসাধীন অবস্থায় বিকেল ৩টা ১০ মিনিটে মৃত্যুবরণ করেন। তার মৃত্যুতে একদিনের রাষ্ট্রীয় শোক ঘোষণা করে সরকার।   তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা বিষয়শ্রেণী:বাংলাদেশের অ্যাটর্নি জেনারেল বিষয়শ্রেণী:মুহাম্মদ ইউনূসের অন্তর্বর্তীকালীন সরকারের উপদেষ্টা বিষয়শ্রেণী:১৯৪১-এ জন্ম বিষয়শ্রেণী:২০২৪-এ মৃত্যু বিষয়শ্রেণী:ভারতীয় বংশোদ্ভূত বাংলাদেশী ব্যক্তি বিষয়শ্রেণী:কলকাতার ব্যক্তি বিষয়শ্রেণী:বাংলাদেশের ভূমি উপদেষ্টা
আমলা বলতে বোঝানো যেতে পারেঃ   আমলা (মধ্য প্রদেশ), ভারতের একটি শহর  আমলকী, একটি ফল  আমলা (পদ), প্রশাসনের একটি পদ (Bureaucrat)  হাশিম আমলা, ভারতীয় বংশোদ্ভূত একজন দক্ষিণ আফ্রিকান ক্রিকেটার  আহমেদ আমলা, একটি দক্ষিণ আফ্রিকান ক্রিকেটার এবং হাশিমের ভাই  আমলা ইউনিয়ন, বাংলাদেশের কুষ্টিয়া জেলার মিরপুর উপজেলার একটি ইউনিয়ন  আরোও দেখুন   আমলাহ, ওমান
ইসলাম বিবি (১৯৭৪-২০১৩) আফগানিস্তানের হেলমান্দ প্রদেশের জ্যেষ্ঠ পুলিশ অফিসার ছিলেন। তিনি আফগানিস্তানে নারী অধিকার নিয়ে আন্দোলনের অন্যতম পথিকৃৎ ছিলেন। ২০১৩ সালের জুলাই মাসে কর্মক্ষেত্রে যাওয়ার পথে গুলির আঘাতে তিনি নিহত হন।   ইতিহাস  ১৯৭৪ সালে আফগানিস্তানের কুন্দুজ প্রদেশে জন্মগ্রহণ করেন ইসলাম বিবি। ১৯৯০-এর দিকে তালিবান আফগানিস্তানে বিস্তৃত হওয়ার সময় তিনি ইরানের উদ্বাস্তু ছিলেন। ২০০১ সালে তিনি পরিবারে ফিরে আসেন, যোগ দেন পুলিশফোর্সে। হেলমান্দ প্রদেশের প্রায় ৭০০০ জনেরও বড় পুলিশ ফোর্সের ১ শতাংশেরও কম নারী ছিল। বাইরে কাজ করাটা আঞ্চলিক সংস্কৃতি, আফগানিস্তানের দক্ষিণ ও পূর্ব দিকের সামাজিক জালকে সম্পূর্ণ ছিন্ন করে দেয়। এর ফলে সমাজের পাশাপাশি নিজের পরিবারের সাথে যুদ্ধ করতে হত তাকে। তার নিজের ভাইও তাকে হত্যা করতে চেয়েছিল। ইসলাম বিবি ৪ পুত্র ও ২ কন্যার জননী ছিলেন। বিবির সাথে আর ৩২ জন নারীকর্মী ছিলেন। আফগান সিকিউরিট ফোর্সে যুক্ত হয়ে এবং শেষমেশ ৩২ জন নারী কর্মীর কমান্ডার ইন চিফ হিসেবে তিনি নানারকম মারাত্মক অপারেশনে যোগদান করেন। তালিবানরা নারীদের শিক্ষার বিরুদ্ধে ছিল সবসময়। নারী কর্মীদেরকে হত্যা করা প্রভৃতি নিয়মিত ব্যাপারে পরিণত হয়েছিল। এর ফলে সকল নারী নিরাপত্তাকর্মীই বিরাট ঝুঁকির মধ্যে কাজ করে যাচ্ছিল।   হত্যা  ৪ জুলাই ২০১৩ সালে হেলমান্দের প্রাদেশিক রাজধানী লস্কর গাহে কোনো রকমের রক্ষী ছাড়া নিজের পুত্রের সাথে মোটরসাইকেলে করে কর্মক্ষেত্রে যাচ্ছিলেন ইসলাম বিবি। পথে আততায়ীরা আক্রমণ করে। গুরুতর আহত অবস্থায় হাসপাতালে ভর্তি হওয়ার পরে সেখানেই মৃত্যুবরণ করেন তিনি। তার সৎপুত্র তখনো হাসপাতালে চিকিৎসাধীন ছিল। এর পূর্বেও একাধিক নারী পুলিশ অফিসাররা নিহত হয়েছিল আফগানিস্তানে।   তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:২০১৩-এ মৃত্যু বিষয়শ্রেণী:আফগান নিরাপত্তাকর্মী বিষয়শ্রেণী:আফগান সমাজকর্মী বিষয়শ্রেণী:আফগান মানবাধিকার কর্মী বিষয়শ্রেণী:আফগান পুলিশ কর্মকর্তা বিষয়শ্রেণী:আফগানিস্তানে আগ্নেয়াস্ত্র দ্বারা মৃত্যু বিষয়শ্রেণী:খুনের শিকার নারী বিষয়শ্রেণী:নারীর প্রতি সহিংসতার ঘটনা বিষয়শ্রেণী:পশতু নারী বিষয়শ্রেণী:আফগানিস্তানে নারীর প্রতি সহিংসতা বিষয়শ্রেণী:নারী পুলিশ কর্মকর্তা
বিদেহ মুক্তি () হলো মৃত্যুর পরে মোক্ষ  অর্জনের ধারণা। এছাড়াও এটি দ্বারা সংসার থেকে মুক্তিকেও বোঝায়। হিন্দুধর্ম ও জৈনধর্মে সংসার (পুনর্জন্মের চক্র) সমাপ্তির ক্ষেত্রে এ ধারণাটি পাওয়া যায়। বিদেহ মুক্তি জীবনমুক্তর বিপরীত ধারণা।Raj Pruthi, Jainism and Indian Civilization, Discovery, , pages 6-7 হিন্দু দর্শনের বেদান্ত ও যোগ দর্শনে জীবনমুক্ত ও বিদেহ মুক্তির ধারণা বিশেষভাবে আলোচিত।Andrew Fort (1998), Jivanmukti in Transformation, State University of New York Press, , pages 91-93Vensus A. George (2001), Self-Realization Brahmaanubhava: The Advaitic Perspective of Shankara, , pages 187-195  তাৎপর্য হিন্দু ঐতিহ্য ধরে রাখে যে মানুষ মূলত আধ্যাত্মিক আত্মা যা দেহে জন্ম নিয়েছে। আত্মা যখন মুক্তি লাভ করে তখন তাকে জন্ম-মৃত্যুর চক্র থেকে মুক্ত হতে বলা হয়। অদ্বৈত বেদান্ত অনুসারে, আত্মা জীবিত অবস্থায় বা মৃত্যুর পরেও মুক্তি পেতে পারে। বিদেহমুক্তি তুরিয়া ছাড়িয়ে রাষ্ট্র হিসাবে জীবিত অবস্থায় মুক্তির ইঙ্গিত দিতে পারে, যখন মন দ্রবীভূত হয় এবং সামান্যতম পার্থক্য বা দ্বৈততা থাকে না। বিশ্বের প্রতিটি প্রধান ধর্মের লক্ষ্যই মুক্তি, এবং এইভাবে এটি মহান ধর্মগুলির সমন্বিত বৈশিষ্ট্য হিসাবে কাজ করে, পৃষ্ঠে যা দেখা যায় তা দৃষ্টিকোণে পার্থক্য হিসাবে মিলিত হয় ও একীভূত করে। মেহের বাবা, তাঁর বই গড স্পিকস, পরিপূরক ২৪-এ মুক্তির খুব বিশদ ও সম্পূর্ণ বর্ণনা দিয়েছেন। মুক্তি হল আত্মার যাত্রার সমাপ্তি, এবং তাই এটি প্রতিটি ব্যক্তির জন্য চূড়ান্ত লক্ষ্য ও গন্তব্য এবং সৃষ্টির লক্ষ্য।  বিদেহ দেহে জীবিত থাকা অবস্থায় বিদেহ মুক্তি অর্জিত হয়, কিন্তু মেহের বাবা উল্লেখ করেন যে বিদেহ মুক্তি প্রযোজ্য হয় যেখানে মুক্তিপ্রাপ্ত ব্যক্তি বিশ্বের সচেতনতা ফিরে পায় না। দেহে মুক্তির বেশিরভাগ ক্ষেত্রে, আত্মা শরীরের সাথে ৩ থেকে ৪ দিন যুক্ত থাকে এবং তারপর বিচ্ছিন্ন হয়ে যায়। এইভাবে, মেহের বাবার দৃষ্টিভঙ্গি এবং ঐতিহ্যগত হিন্দু দৃষ্টিভঙ্গির মধ্যে পার্থক্য হল যে, বিদেহ মুক্তিতে, আত্মা মৃত্যুর ৩ থেকে ৪ দিন আগে মুক্তি লাভ করে, যদিও এটি বাইরের পর্যবেক্ষকের কাছে স্পষ্ট হবে না। এই পার্থক্যের গুরুত্ব হল যে এই ধরনের আত্মা আক্ষরিক অর্থে "আমি অসীম সুখ" এর পরকালের সাথে পরিচিত হওয়ার পরিবর্তে চিরন্তন "আমি ঈশ্বর" অবস্থা অনুভব করে। অর্থাৎ, যে আত্মা বিদেহ মুক্তি লাভ করে সে অবশ্যই অনন্ত অসীম শক্তি, জ্ঞান ও আনন্দ অনুভব করে, সম্ভবত পুনর্জন্মের ব্যতিক্রম হিসাবে যোগ্য হওয়ার পরিবর্তে, এবং পরিবর্তে অনন্ত অসীম আনন্দের অভিজ্ঞতা প্রদান করে।  আত্মা সাধারণ (বিদেহ) মুক্তি বা বিদেহ মুক্তি পেয়েছে কিনা তা নির্ধারণ করে যে পার্থক্যটি খুব সূক্ষ্ম। মেহের বাবার মতে, একজন অবতার আত্মা দুটি ধাপে ঈশ্বর উপলব্ধি করে। প্রথমে আত্মা নির্বাণ লাভ করে, অসীম শূন্যতার অবস্থা—শূন্যতা। দ্বিতীয় ধাপে, ঈশ্বরত্বের বাস্তবতা নির্বাণ অবস্থার শূন্যতায় ছুটে যায় এবং নির্বিকল্পের ঐশ্বরিক অবস্থা অর্জিত হয়। এই অবস্থাকে সুফিরা ফানা-ফিল্লাহ বলে। এই হল "আমি ঈশ্বর"-এর অবস্থা যেখানে আত্মা "আমি ঈশ্বর" অভিজ্ঞতা ছাড়া অন্য কিছুর চেতনা ধরে রাখে না। ঈশ্বর উপলব্ধির এই অবস্থা (নির্বিকল্প সমাধি বা ফানা-ফিল্লাহ) অর্জনের জন্য আত্মাকে প্রথমে নির্বাণে পৌঁছাতে হবে এবং সেই শূন্যতার অবস্থা অনুভব করতে হবে। আরও দেখুন  জীবনমুক্ত   মোক্ষ  নির্বাণ  তথ্যসূত্র  বিষয়শ্রেণী:হিন্দু দার্শনিক ধারণা
ইয়াকুব সেমিল ( ; ১৮৮৩–১৯১৬) ছিলেন একজন উসমানীয় বিপ্লবী ও সৈনিক, যিনি ১৯১৩ সালের অটোমান অভ্যুত্থানের সময় নাজিম পাশাকে হত্যা করেছিলেন।   ককেশাস অভিযানের সময়, সারিকামিশের যুদ্ধের মতো রাশিয়ানদের বিরুদ্ধে বেশ কয়েকটি যুদ্ধে উসমানীয় সেনাবাহিনীর পরাজয়ের পর ইয়াকুব সেমিলের নেতৃত্বে সৈন্যরা আর্মেনীয়দের উপর প্রথম কয়েকটি বড় গণহত্যা চালায়।   ১৯১৬ সালে, তাকে গ্রেপ্তার করা হয়, মৃত্যুদণ্ড দেওয়া হয় এবং মৃত্যুদণ্ড কার্যকর করা হয়।    তথ্যসূত্র    সূত্র      বিষয়শ্রেণী:১৮৮৩-এ জন্ম বিষয়শ্রেণী:১৯১৬-এ মৃত্যু বিষয়শ্রেণী:মৃত্যুদণ্ড কার্যকর হওয়া বিপ্লবী বিষয়শ্রেণী:মৃত্যুদণ্ডপ্রাপ্ত গণহত্যাকারী বিষয়শ্রেণী:গুপ্তঘাতক যার মৃত্যুদণ্ড কার্যকর করা হয়েছে বিষয়শ্রেণী:প্রথম বিশ্বযুদ্ধে নিহত উসমানীয় সামরিক কর্মী বিষয়শ্রেণী:মৃত্যুদণ্ড কার্যকর হওয়া সামরিক কর্মী বিষয়শ্রেণী:তুর্কি বিপ্লবী বিষয়শ্রেণী:তুর্কি জাতীয়তাবাদী গুপ্তঘাতক বিষয়শ্রেণী:উসমানীয় সাম্রাজ্যের বিপ্লবী বিষয়শ্রেণী:ইস্তাম্বুলের সামরিক কর্মী বিষয়শ্রেণী:আর্মেনীয় গণহত্যাকারী বিষয়শ্রেণী:উসমানীয় সাম্রাজ্য কর্তৃক ২০শ শতাব্দীতে মৃত্যুদণ্ড কার্যকর করা ব্যক্তি
৩ রোজেস হল একটি ভারতীয় তেলুগু ভাষার অ্যাডাল্ট কমেডি ড্রামা ওয়েব ধারাবাহিক, যা নির্মাণ করেছেন মারুতি, পরিচালনা করেছেন ম্যাগি, রচনা করেছেন রবি নাম্বুরি,  এবং প্রযোজনা করেছেন এসকেএন। ধারাবাহিকটিতে এশা রেব্বা, পায়েল রাজপুত এবং পূর্ণা কেন্দ্রীয় চরিত্রে অভিনয় করেছেন। এটি ২০২১ সালের ১২ নভেম্বর আহা-তে প্রিমিয়ার হয়েছিল।   অভিনয়ে   কেন্দ্রীয়   এশা রেব্বা – ঋতিকা "ঋতু"  পায়েল রাজপুত – জাহ্নবী  পূর্ণা – ইন্দু   পুনরাবৃত্ত   হর্ষ চেমুডু  হেমা – রিতিকার মা  প্রিন্স সেসিল – কবির  ইশান – সমীর  সঙ্গীত সোবহান – অ্যালেক্স  রবি বর্মা  সত্যম রাজেশ  সৌরভ ধিংরা – প্রত্যুষ  মহেশ অচন্ত  নাগা মহেশ  আপ্পারাও  সারায়ূ রায়  সাই রোনাক  গোপারাজু রামনা   পর্ব    মৌসুম ১    সাউন্ডট্র্যাক    মুক্তি  ধারাবাহিকের প্রথম চারটি পর্ব ২০২১ সালের ১২ নভেম্বর প্রিমিয়ার করা হয়েছিল। পরবর্তীতে, ১৯ নভেম্বর আরও চারটি পর্ব প্রিমিয়ার করা হয়। ধারাবাহিকটি মুক্তির আগে এটিকে অ্যামাজন প্রাইম ভিডিও-এর হিন্দি ওয়েব ধারাবাহিক ফোর মোর শটস প্লিজ!-এর পুনর্নির্মাণ বলে ভুল ধারণা করা হয়েছিল।   তথ্যসূত্র    বহিঃসংযোগ     বিষয়শ্রেণী:ভারতীয় ওয়েব ধারাবাহিক বিষয়শ্রেণী:২০২১-এ অভিষিক্ত ভারতীয় টেলিভিশন ধারাবাহিক বিষয়শ্রেণী:২০২১-এ অভিষিক্ত ওয়েব ধারাবাহিক বিষয়শ্রেণী:ভারতীয় নাট্য ওয়েব ধারাবাহিক বিষয়শ্রেণী:আহা-এর মৌলিক অনুষ্ঠান
বেনেদেত্তো কাস্তেলেল্লি (১৫৭৮ – ৯ এপ্রিল ১৬৪৩) ১৫৭৮ সালে ইতালির ফ্লোরেন্সে জন্মগ্রহণ করেন। তিনি একজন প্রতিভাবান ছাত্র ছিলেন এবং ১৫৯৫ সালে ফ্লোরেন্স বিশ্ববিদ্যালয়ে গণিত অধ্যয়ন শুরু করেন। ১৫৯৭ সালে তিনি বেনেডিক্টাইন অর্ডারে যোগদান করেন এবং বেনেদেত্তো নাম গ্রহণ করেন।   জীবনী  বেসানিও ক্যাস্টেলি ব্রেসিয়া জন্মগ্রহণ করেন এবং পাদোয়া বিশ্ববিদ্যালয়ে পড়াশোনা করেন। পরে তিনি মোন্তে ক্যাসিনোর বেনেডিকটাইন মঠের অ্যাবট হন।  তিনি তার শিক্ষক গ্যালিলিও গ্যালিলির দীর্ঘদিনের বন্ধু এবং সমর্থক ছিলেন। তিনি গ্যালিলিওর পুত্রের শিক্ষকও ছিলেন। তিনি গ্যালিলিওর সূর্যকলঙ্কের অধ্যয়নে সহায়তা করেন এবং নিকোলাউস কোপার্নিকাসের তত্ত্বগুলির পরীক্ষায় অংশগ্রহণ করেন।  ক্যাস্টেলি গণিত এবং জলবিজ্ঞানে আগ্রহী ছিলেন। তাকে গ্যালিলির স্থলাভিষিক্ত করে পিসার বিশ্ববিদ্যালয়ে গণিতবিদ হিসেবে নিয়োগ দেওয়া হয়। পরে তিনি রোমের লা সাপিজা বিশ্ববিদ্যালয়ে গণিতবিদ হিসেবে নিয়োগ পান।  ক্যাস্টেলি বোনাভেন্তুরা কাভালিয়েরিকে গ্যালিলির সাথে পরিচয় করিয়ে দেন, যা দুজনের মধ্যে ব্যাপক চিঠি চালাচালির দিকে নিয়ে যায়। গ্যালিলি ১৬২৯ সালে বোলোনিয়ার বিশ্ববিদ্যালয়ে কাভালিয়েরির জন্য একটি পদ পাওয়ার ক্ষেত্রে গুরুত্বপূর্ণ ভূমিকা পালন করেন।Phases of Venus   তথ্যসূত্র   বিষয়শ্রেণী:১৫৭৮-এ জন্ম বিষয়শ্রেণী:১৬৪৩-এ মৃত্যু বিষয়শ্রেণী:১৬শ শতাব্দীর ইতালীয় গণিতবিদ বিষয়শ্রেণী:১৭শ শতাব্দীর ইতালীয় গণিতবিদ বিষয়শ্রেণী:পাদুয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:পিসা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ক্যাথলিক ধর্মযাজক বিজ্ঞানী